༈ རང་སྣང་དཔལ་རིའི་མཐོང་ཡུལ་མཆོད་སྤྲིན་ཡིད་བཞིན་འདོད་དགུ་ཞེས་བྱ་བ་བཞུགས་སོ།། མཆོད་རྫས་དང་བསང་
རྫས་ཅི་རིགས་བསགས། རྀ་ༀ་ཁཾ། ཨོཾ་ཨཱཿཧཱུྃ༔ ཧཱུྃ་ཧྲཱིཿ སྣང་སྲིད་དངོས་པོ་ཚོགས་ཡུལ་ཅི་མཆིས་ཀུན། །དམིགས་བསམ་ལས་འདས་དག་པ་ཆེན་པོའི་ངང༌། །ཀུན་བཟང་
མཆོད་སྤྲིན་ཁམས་ཀུན་ཡོངས་གང་བས། །རྩ་གསུམ་རྒྱ་མཚོ་མཉེས་པའི་དཔྱིད་དུ་གྱུར། །ནམ་མཁའ་མཛོད་ཀྱི་སྔགས་ལན་གསུམ་བརྗོད། ཧཱུྃ་ཧྲཱིཿ ཀུན་ཁྱབ་མཁའ་དབྱིངས་དག་པ་
གདོད་མའི་ཀློང༌། །མ་བཅོས་རང་བྱུང་མ་འགགས་ཞིང་ཁམས་སུ། །མ་བཀོད་མཚན་ཉིད་ཡོངས་རྫོགས་གཞལ་ཡས་ཁང༌། །ཆོས་སྐུའི་སྟོན་པ་ཀུན་བཟང་འོད་
མཐའ་ཡས། །མཛད་པ་སྨོན་ལམ་མཁྱེན་བརྩེ་ནུས་པའི་དཔལ། །ཟངས་མདོག་དཔལ་གྱི་རི་བོ་སྐུ་གསུམ་ཞིང༌། །རྒྱལ་བའི་ཆོས་ཉིད་གཅིག་གི་རོལ་པ་ཉིད། །
F
299
གནས་ཆེན་
དྲུག་
བསང་མཆོད

གཏེར་ གྲུབ་དབང་བླ་མའི་གསུང་། གསར།
སྤྲུལ་སྐུའི་སྟོན་པ་སྲིན་རྒྱལ་རཀྴ་རྩལ། །འཁོར་དུ་འདས་དང་མ་འདས་གྲངས་ལས་འདས། །ཐབས་ཀྱི་སྤྱོད་པ་ཞི་དྲག་གདུལ་བྱ་སྐྱོང༌། །དེ་སྟེང་གཞལ་ཡས་རིན་
ཆེན་ཟུར་བརྒྱད་དང༌། །པདྨ་ཉི་ཟླའི་དབུས་ཀྱི་གདན་སྟེང་དུ། །སྤྲུལ་པའི་སྐུ་མཆོག་པདྨ་རྒྱལ་པོ་ལ། །འཁོར་དུ་རིག་འཛིན་བརྒྱད་དང་རྗེ་འབངས་སོགས། །མཁས་
གྲུབ་སྐྱེས་མཆོག་རིག་འཛིན་རྒྱ་མཚོས་བསྐོར། །དམ་ཆོས་བཤད་སྒྲུབ་སྡེ་གསུམ་ཆོས་གླེང་མཛད། །ཟབ་རྒྱས་མན་ངག་རྒྱ་མཚོ་བཟུང་བར་མཛད། །དེ་སྟེང་ལོངས་
སྐུའི་ཞིང་གི་བཀོད་པ་རྫོགས། །དབུས་སུ་རྒྱལ་ཀུན་སྙིང་རྗེ་པད་དཀར་རྗེ། །འཁོར་དུ་སངས་རྒྱས་བྱང་སེམས་གྲངས་ལས་འདས། །དམ་ཆོས་རིག་འཛིན་བརྡ་དང་
སྙན་བརྒྱུད་སྟོན། །དེ་སྟེང་འོག་མིན་སྟུག་པོ་བཀོད་པའི་གནས། །ཆོས་སྐུའི་སྟོན་པ་རྡོ་རྗེ་འཆང་ཆེན་གྱིས། །འཁོར་དུ་རང་སྣང་རིགས་ལྔའི་ཚོམ་བུ་ལ། །བརྡ་ཚིག་
བློ་འདས་ངང་ནས་དམ་ཆོས་བསྟན། །འོག་མིན་བརྡལ་ཁྱབ་ཆོས་དབྱིངས་ཞིང་ཁམས་ན། །ཆོས་སྐུའི་སྟོན་པ་ཀུན་ཏུ་བཟང་པོ་ཡབ། །སྐུ་གསུམ་རང་གདངས་
300

གནས་ཆེན་
བདུན་
আ །འཁོར་འདས་ཤེས་བྱར་ཁྱབ། །སྲིད་ཞི་མཉམ་པ་ཆེན་པོར་མངའ་དབང་བསྒྱུར། །དེ་ལྟར་རང་བྱུང་ཞིང་ཁམས་ཡོངས་རྫོགས་ནས། །ཡེ་ནས་
རྒྱལ་བའི་ཞིང་ཁམས་གཞིར་བཞུགས་ཀྱང༌། །གདུལ་བྱའི་བློ་གྲོས་སྟོབས་ཀྱིས་མངོན་སྣང་བ། །སྤྱན་འདྲེན་བཞུགས་གསོལ་ཐ་དད་མི་དམིགས་པར། །བདག་ཅག་
བསོད་ནམས་བསག་ཕྱིར་མངོན་སུམ་མཐོང༌། །འགྲོ་བའི་སྒྲིབ་གཉིས་སྦྱོང་བའི་དངོས་གྲུབ་སྩོལ། །དེ་ལྟར་མཆོད་བསྟོད་བགྱིས་པའི་བསོད་ནམས་དང༌། །ཟག་
བཅས་ཟག་མེད་དགེ་རྩ་གང་མཆིས་ཀུན། །གནས་སྐབས་འཇིགས་བརྒྱད་ནད་གདོན་བར་ཆད་སོལ། །སྲིད་ཞིའི་མགྲོན་ཡུལ་ཡོངས་སུ་དག་པ་ལ། །སྲིད་ཞིའི་
མཁོ་དགུ་འདོད་ཡོན་མཆོད་འབུལ་བས། །སྲིད་ཞིའི་རྒུད་པ་མཐའ་དག་བསལ་ནས་ནི། །སྲིད་ཞིའི་ཡོན་ཏན་ཕུན་སུམ་ཚོགས་པར་ཤོག །དཀོན་མཆོག་རྩ་གསུམ་
རྒྱ་མཚོའི་བྱིན་མཐུ་དང༌། །རྒྱལ་སྲས་བྱང་སེམས་རྣམས་ཀྱི་ཐུགས་བསྐྱེད་ཀྱིས། །བདག་གི་སྨོན་པ་ཇི་བཞིན་འགྲུབ་ནས་ཀྱང༌། །ཡངས་པའི་རྒྱལ་ཁམས་བདེ་བའི་
301

གཏེར་ གྲུབ་དབང་བླ་མའི་གསུང་། གསར།
བཀྲ་ཤིས་སྩོལ། ། ཅེས་པ་འདི་ནི་སྔགས་བཙུན་ལུང་རྟོགས་རྒྱལ་མཚན་གྱིས་ཉམས་སྣང་དུ་ཤར་པ་གང་དྲན་དུ་བྲིས་སོ།། །།